MUNICIPIUL SATU MARE

CABINET VICEPRIMAR
Nr. 42975/17.07.2026  
  Băbțan Raul  Gabriel, Viceprimar al Municipiului Satu Mare,

În temeiul prevederilor art. 136 alin. (1) din OUG nr. 57/2019 privind Codul administrativ, cu modificările și completările ulterioare, îmi exprim inițiativa în promovarea unui proiect de hotărâre având ca obiect „aprobarea vânzării unui imobil - teren situat în Municipiul Satu Mare, str. Mihai Viteazu nr. 1”, în susținerea căruia formulez prezentul:

REFERAT DE APROBARE

Prin prezentul proiect de hotărâre se propune plenului Consiliului Local                   al Municipiului Satu Mare, aprobarea vânzării unei cote părți din terenul înscris                  în CF nr. 172209 Satu Mare sub nr. top 60 și 61, necesară intabulării apartamentului nr. 22 din imobilul - construcție situat în Satu Mare, str. Mihai Viteazu nr. 1, jud. Satu Mare, dobândit în proprietate cu contract de vânzare cumpărare încheiat prin S.C. COMCAS S.A. de către numiții  Horvath Ioan și Horvath Aniko.
În vederea înscrierii în cartea funciară a apartamentului în cauză, se impune reglementarea situației juridice a terenului aferent, motiv pentru care petenții au formulat cererea de cumpărare a acestuia înregistrată la Primăria municipiului Satu Mare sub nr. 39795/25.06.2025.

Conform contractului de vânzare - cumpărare a locuinței nr. 5/03.05.2012 încheiat cu COMCAS S.A. în temeiul legii nr. 112/1995 și a legii nr. 10/2001 numiții Horvath Ioan și Horvath Aniko au dobândit apartamentul nr. 22 din imobilul – construcție situat în Municipiul Satu Mare, str. Mihai Viteazu nr. 1.
În susținerea cererii s-a depus documentația cadastrală denumită ”Plan de situație”, vizată de O.C.P.I. Satu Mare sub nr. 48764/19.05.2025, executată de P.F.A. ing. Vaida Vasile, din care  reiese faptul că pe parcela de teren solicitată a fi cumpărată este edificată o casă de locuit – C1 cu regimul de înălțime P+1 cu mai multe unități individuale.

Conform extrasului de CF nr. 172209 Satu Mare (nr. CF vechi 50242                      Satu Mare) o cotă de 2.634/3.403 părți din teren este proprietatea privată a Municipiului Satu Mare, iar diferența de teren se află în proprietatea a terțe persoane, proprietari ai unor apartamente din imobilul – construcție amplasat pe acest teren.
Din Certificatul de atestare fiscală emis de Direcția de Impozite și                     Taxe Locale Satu Mare, reiese faptul că apartamentul proprietatea extratabulară a petenților aflat în edificatul situat pe str. Mihai Viteazu nr. 1, este înregistrat în evidențele fiscale.
Întrucât imobilul în cauză nu a fost revendicat și nu a făcut obiectul unor cereri formulate în temeiul legilor proprietății, acesta poate fi înstrăinat în conformitate cu prevederile legale aplicabile.
Față de considerentele expuse și în scopul reglementării situației juridice a imobilului, se propune aprobarea vânzării către petenți a cotei de 18/3.403 părți din terenul aferent imobilului, cotă necesară intabulării dreptului de proprietate asupra apartamentului în cartea funciară. 

Prețul de vânzare a fost stabilit conform prețurilor prevăzute în raportul de evaluare a terenurilor cu categoria de folosință „curți construcții”, situate pe        str. Mihai Viteazu, care constituie Anexa 1 la Hotărârea Consiliului Local Satu Mare al municipiului Satu Mare   nr. 155/28.04.2022.
Date fiind considerentele de mai sus și fiind îndeplinite prevederile                    art. 364 din OUG nr. 57/2019 privind Codul administrativ, cu modificările și completările ulterioare, văzând prevederile din același act normativ potrivit cărora Consiliul local are printre atribuții privind administrarea domeniului privat și vânzarea bunurilor, supun spre analiză și aprobare Consiliului Local al Municipiului  Satu Mare, prezentul proiect de hotărâre. 

